Diari Oficial de la Generalitat Valenciana


Sumari del DOGV 9135, del 26-07-2021 (2021/8073)

RESOLUCIÓ de 21 de juliol de 2021, de la Vicepresidència i Conselleria d'Igualtat i Polítiques Inclusives, per la qual es prorroguen per a l'exercici 2021 les subvencions relatives a la concessió de places per a estades en balnearis de la Comunitat Valenciana presentades l'any 2020 (Programa Termalisme Valencià).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9135

Data del DOGV
:   26-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8073


Data del document
:   21-07-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 de juliol de 2021, de la Vicepresidència i Conselleria d'Igualtat i Polítiques Inclusives, per la qual es prorroguen per a l'exercici 2021 les subvencions relatives a la concessió de places per a estades en balnearis de la Comunitat Valenciana presentades l'any 2020 (Programa Termalisme Valencià).  
 [2021/8073]  
La Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix com un dels seus objectius garantir l'exercici dels drets socials, afavorir la inclusió social, l'autonomia i el desenvolupament personal, la convivència, la igualtat d'oportunitats i la participació social, desenvolupant una funció promotora, preventiva, protectora, d'acompanyament i de suport, prestant especial atenció a la promoció de l'autonomia i el desenvolupament personal, facilitant els mitjans necessaris perquè les persones disposen lliurement dels suports i condicions més convenients per a desenvolupar els seus projectes vitals, promovent programes i actuacions de serveis socials, especialment dels que tenen caràcter innovador o es dirigeixen a grups de població vulnerables.  
L'extensió de la malaltia Covid-19, la seua facilitat de contagi, les recomanacions de l'Organització Mundial de la Salut i del Ministeri de Sanitat van obligar a prendre mesures excepcionals, entre elles, la suspensió de les activitats i viatges d'oci, culturals o similars, dins o fora de la Comunitat Valenciana, que suposaren un desplaçament important de persones i amb això un risc potencial molt elevat de transmissió o contagi de l'esmentada malaltia. Entre aquestes activitats estan els programes de termalisme.  
L'aplicació de les diferents mesures al llarg d'aquests últims mesos ha permés una progressiva millora de la situació epidemiològica en la Comunitat Valenciana posada de manifest en els últims informes emesos per la Subdirecció General d'Epidemiologia, Vigilància de la Salut i Sanitat Ambiental, tal com ha quedat reflectit en les últimes resolucions de la consellera de Sanitat Universal i Salut Pública dictades en matèria de salut pública. Aquesta evolució favorable, la finalització de l'estat d'alarma declarat pel Reial decret 926/2020, de 25 d'octubre, a les 0.00 del dia 9 de maig de 2021, així com la vacunació contra la Covid-19 han permés un avanç en el procés d'immunització de la població major, per la qual cosa es considera necessària la represa de les activitats de termalisme.  
Per la Resolució de 30 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les subvencions relatives a la concessió de places per a estades en balnearis de la Comunitat Valenciana (Programa Termalisme Valencià), es van presentar nombroses sol·licituds per al programa de termalisme que complien els requisits assenyalats en la convocatòria, i que a causa de la Covid-19 i la suspensió del programa no van poder gaudir del seu dret.  
Vist que el gaudi de la plaça en qualsevol dels establiments termals adherits al Programa de Termalisme Valencià exigeix que les persones beneficiàries complisquen amb els requisits establits en l'Ordre 3/2016, de 17 de febrer, de la Vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de la concessió de places per a estades en balnearis de la Comunitat Valenciana (Programa de Termalisme Valencià) (DOGV 7727, 24.02.2016).  
Per part d'aquesta direcció general es considera necessari que les persones sol·licitants del Programa Termalisme 2020, la sol·licitud de les quals complia els requisits assenyalats en la convocatòria 2020 i que a causa de la situació de pandèmia per la Covid-19 no van poder gaudir del programa puguen, durant el temps que resta per a finalitzar el 2021, aprofitar el programa i obtindre els beneficis per a la seua salut derivats d'aquest, que tant necessiten pels problemes de salut que ha generat en les persones majors el confinament que es va produir a conseqüència de la Covid-19.  
  
És per això que, fent ús de les facultats que em confereix La Llei 3/2019, de 18 de febrer, de la Generalitat, resolc:  
  
Primer  
Considerar les sol·licituds presentades segons l'article cinqué de la Resolució de 30 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les subvencions relatives a la concessió de places per a estades en balnearis de la Comunitat Valenciana (Programa Termalisme Valencià) com a presentades l'any 2021.  
  
Segon  
Mantindre les mateixes condicions de la convocatòria per la qual s'estableixen les bases reguladores de la concessió de places per a estades en balnearis de la Comunitat Valenciana (Programa de Termalisme Valencià), excepte en allò que respecta a la presentació de sol·licituds, per al que s'atendrà a l'apartat anterior, i s'admetran exclusivament les presentades en l'exercici 2020.  
  
La present resolució posa fi a la via administrativa i, contra aquesta, podrà interposar-se potestativament recurs de reposició en el termini d'un mes comptat des de l'endemà de la publicació en el Diari Oficial de la Generalitat Valenciana davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o, directament, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, conforme amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de juliol de 2021.- La directora general de Persones Majors (p. d. R. 29.02.2016; DOGV núm. 7736): Maria José Pérez Magdalena.